**Årsmelding frå bystyregruppa i Førde AP 2017**

Bystyregruppa har hatt eit travelt år med mange tunge og viktige saker til behandling. Vi har eit godt samarbeidsklima, og vi har mange dyktige og engasjerte politikarar som er godt budde til møta. Som gruppeleiar forsøker eg å fordele saksansvar slik at alle som ønsker det, får jobbe fram saker og argumentere i bystyret, formannskapet, planutvalet og i komiteane. Gruppa samarbeider godt med dei andre partia i Førde.

**Bystyregruppa har bestått av følgjande personar:**

Helge Robert Midtbø, , Kari Valle, Ivar Svensøy, Reidar Fugle Nordhaug, Lena Haveland, Einar Solheim, Sveinung Søreide, Kari Daltveit og Jarle Øen. Fleire av varamedlemmane har møtt i Bystyret. Kan nemne Lill Anette Juvik, Torhild Hvidsten, Arnhild Sollid Laukeland, Anne-Lise Bekjorden

**Formannskapet:**

Helge Robert Midtbø, Ivar Svensøy og Kari Valle.

**Planutvalet:**

Ivar Svensøy, Kari Valle og Reidar Fugle Nordhaug.

**Samfunn og utviklingskomiteen:**

Sveinung Søreide, Lena Haveland og Reidar Fugle Nordhaug

**Levekårskomiteen:**

Einar Solheim, Leiar og Jarle Øen

**Kontrollkomiteen:**

Kari Daltveit, Leiar.

**Administrasjonsutvalet**

Ivar Svensøy

**Saker som det har vert jobba med i 2017:**

Førde AP har i mange år jobba for å få etablert eit **nytt industriområde på Moskog**. Det er no på plass og vi har stor tru på at dette er ei rett satsing for regionen. Sunnfjord Utvikling jobbar med å få industribedrifter til å etablere seg på området. Etter dei løypemeldingane vi har fått, ser det ut til at det vil komme fleire større etableringar på området innan kort tid.

Bygging av fellesmagasin i Movika ved Sunnfjord Museum, **«Kløfta»**. Prosjektet er eit spleiselag mellom fleire kommunar og Fylkeskommunen. AP har vore aktive for å få realisert dette prosjektet.

**Ny kulturskule** lokalisert ved Førdehuset. Vi argumenterte for å plassere kulturskulen ved Førdehuset og ikkje på framsida, men vere med på å lage ein ny framside i aust. I samband med behandlinga av barnehagen på Tåene fekk vi med i vedtaket at området mellom FUSK og Førdehuset skulle rustast opp. Vi ser no at det blir ei flott heilheit i uteområdet mellom den nye barnehagen, FUSK, Førdehuset og den nye kulturskulen.

Vi gjekk for å bygge ny **barnehage på Tåene**. Dette prosjektet har vi jobba med lenge for å få realisert. I innspurten av sakshandsaminga dukka det opp sterke protestar mot å gjere denne type endringar i det historiske området rundt Tåene. Vi tok oss nokre ekstra rundar, der vi enda opp med å gå for prosjektet. Vi la inn i vedtaket at den nye bygningsmassen skulle gli godt inn saman med dei andre historiske bygningane i området og at det skulle stå fram som ei heilheit.

**Fylkesveg 57 Dale – Storehaug**. Har gått inn for etablering og finansiering av styringsgruppe som skal vere pådrivarar for å få realisert prosjektet. Styringsgruppa bestårav Gaular, Askvoll, Fjaler, Hyllestad og Førde.

**Oppretting av fellesnemnd** for etablering av ny kommune i Sunnfjord. Førde Arbeidarparti har to medlemmar i fellesnemnda, Ivar Svensøy og Kari Valle. AP gruppene i alle dei fire kommunane har etablert eit samarbeid og møtest i forkant av møta. Med i underkant av to år til den nye kommunen skal vere operativ ser ein for seg at det blir mykje arbeid i fellesnemnda før alt er på plass. I tillegg til fellesnemnda er det etablert fleire undergrupper der våre politikarar er med.

**Namn på den nye kommunen** Førde, Gaular, Jølster og Naustdal. Førde AP gjekk for at vi skulle spørje folket i denne saka, og vi fekk med fleirtalet på det. Det vart gjennomført folkehøyring der eit stort fleirtal av innbyggarane i Førde ville ha Førde som namn på den nye kommunen. Førde og Naustdal gjekk for Førde, Gaular og Jølster gjekk for Indre Sunnfjord. Felles kommunestyremøte valte å ikkje behandle namnesaka, men gjorde vedtak på å sende problemstillinga inn til departementet. Avgjersle kom like før jul der det vart bestemt at namnet skal vere Sunnfjord.

**Økonomiplan/budsjettarbeid**. Førde AP meiner at det er behov for å få etablert fleire institusjonsplassar. Vi har forsøkt å forsere planen som administrasjonen har lagt slik at vi kjem i gang med etablering av fleire omsorgsbustader og utviding av Helsetunet tidligare. Så langt har vi ikkje fått gjennomslag for dette.

**Alle asylmottaka i kommunen** er lagt ned gjennom året. Gruppa har vore kritisk til dette og meiner at det manglar ein heilskapleg nasjonal politikk både i forhold til å vere rusta for nye innvandringsstraumar i ei uroleg verd rundt oss, og kritiske til at bebuarar som har budd på mottaka i mange år, no vert flytta til andre stader.

 **Førdepakken** har vore krevjande å handtere med stor merksemd i media og eit stort engasjement blant Førde -folk til dei ulike trasevala. Mest diskusjon har det vore om traseen mellom RV 5 og Langebruvegen, med ein underskriftsaksjon der over 1000 personar skreiv under på at ein ikkje skulle bygge denne vegen. AP fekk igjennom at vi skulle gjennomføre ei ny trafikkteljing og utgreie mulegheita for å ta trafikken over Firda Billag si tomt i staden for gjennom Langebruvegen.

Sykkelveg langs sjukehusparken var heller ikkje uproblematisk å handtere då denne vil gjere inngrep i den verna delen av sjukehusparken.

Brua mellom Angedalsvegen og Hafstadparken er og omstridd. Vi håpar at vi får til ei løysing som skånar Førdehuset og anlegga som ligg der mest muleg.

 Elles er krysset ved Bergum, Askvoll-krysset, gang og sykkelveg mellom Bergum og sentrum, og sykkelveg gjennom Hafstadparken til Kronborg landa.

 **Fjernvarme, kulvert og mur langs løken.** Dette prosjektet har skapt mykje harme blant innbyggarane og politikarane i Førde. Saka skal handsamast politisk våren 2018.

Det er arbeidd ut ein rapport som syner at **idrettshallkapasiteten i Førde** er svært vanskeleg. Vi ser for oss at vi må løyse utfordringane knytt til undervisningsbehovet på Halbrend skule så raskt som råd, og at vi ventar på planane som Fylkeskommunen har på Øyrane før vi bestemmer oss for kva vi gjer vidare.

I samband med behandlinga av **eigarmeldinga** gjorde AP framlegg om endringar knytt til eigarskapen av Sunnfjord Energi AS. Vi fekk fleirtal for at kommunen skal vurdere å auke eigarskapen i selskapet, i tillegg fekk vi endra kravet til avkastning til: «Selskapet skal gje eigarane god avkastning på investert kapital».

**Kjøp av Hafstad vidaregåande** skule i samband med at Fylkeskommunen ønsker å samlokalisere yrkesfag og allmennfag på Indre Øyrane. AP-gruppa meiner dette er rett å gjere og meiner det er svært spennande for kommunen at det vert jobba med ei campus- løysing der skule og næringsliv blir meir integrert og at det vert utvikla ein felles arena mellom skule og næringsliv.

Det vart gjort vedtak om utbygging og rehabilitering av **Sunde Skule** med ei ramme på 65 mill. kr. Førde AP har argumentert for at vi skal ta eit skikkelig løft på Sunde skule slik at vi får ein moderne og god bygningsmasse til elevar og lærarar. Skulen har nytta seg av midlertidige brakker i om lag 4 år.

Arbeiderpartiet ville at Førde kommune skulle nytte seg av forkjøpsretten då **Nærleiken Barnehage** vart lagt ut for sal. Vi samarbeidde godt med fleire arbeidstakarorganisasjonar og er glade for at vi fekk fleirtal for kjøp i bystyret.

Førde 3. februar 2018

Helge Robert Midtbø

Gruppeleiar